CELEX: 62012TN0569
Language: et
Date: 2012-12-27 00:00:00
Title: Kohtuasi T-569/12: 27. detsembril 2012 esitatud hagi — Marouf versus nõukogu

2.3.2013   
            
            
               ET
            
            
               Euroopa Liidu Teataja
            
            
               C 63/23
            
         27. detsembril 2012 esitatud hagi — Marouf versus nõukogu
   (Kohtuasi T-569/12)
   2013/C 63/48
   Kohtumenetluse keel: inglise
   
      Pooled
   
   
      Hageja: Soulieman Marouf (London, Ühendkuningriik) (esindajad: solicitor V. Davies, T. Eicke, QC, barrister A. Sander ja solicitor R. Franklin)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu otsus 2012/739/ÜVJP, mis käsitleb Süüria vastu suunatud piiravaid meetmeid ja millega tunnistatakse kehtetuks otsus 2011/782/ÜVJP (muudetud) („nõukogu otsus”), osas, milles see puudutab hagejat;
            
         
               —
            
            
               tühistada nõukogu 18. jaanuari 2012. aasta määrus (EL) nr 36/2012, mis käsitleb piiravaid meetmeid seoses olukorraga Süürias ja millega tunnistatakse kehtetuks määrus (EL) nr 442/2011 (muudetud) ja/või nõukogu 15. oktoobri 2012. aasta rakendusmäärus (EL) nr 944/2012 ja/või nõukogu 29. novembri 2012. aasta rakendusmäärus (EL) nr 1117/2012, millega rakendatakse määruse (EL) nr 36/2012 (mis käsitleb piiravaid meetmeid seoses olukorraga Süürias) artikli 32 lõiget 1 („nõukogu määrused”), osas, milles need puudutavad hagejat;
            
         
               —
            
            
               tühistada nõukogu otsus, mis sisaldub nõukogu 30. novembri 2012. aasta kirjas (viitenumber SGS12/013373) ja mille kohaselt „peaks hageja jätkuvalt olema nõukogu otsuse 2012/739/ÜVJP I ja II lisas ning nõukogu määruse nr 36/2012 II ja II a lisas („otsus”) osutatud isikute ja üksuste loetelus”;
            
         
               —
            
            
               mõista Euroopa Liidult hageja kasuks kahjuhüvitis; ja
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Hageja väidab esiteks, et tema suhtes kehtestatud piiravatel meetmetel puudub õiguslik alus ja/või et tehtud on ilmne hindamisviga, kuna tema ja nende isikute, kelle suhtes Euroopa Liidu kehtestatud piiravad meetmed on suunatud ehk isikute, kes on vastutavad Süürias tsiviilelanikkonna vägivaldse represseerimise eest, vahel puudub mõistlik seos.
            
         
               2.
            
            
               Hageja väidab teiseks, et nõukogu otsuse 2012/739/ÜVJP artiklil 24, mille eesmärk on takistada tal liikmesriikidesse siseneda või neid läbida, puudub õiguslik alus, lähtudes hageja õigustest EL kodanikuna ELTL artikli 20 lõike 2 punkti a ka artikli 21 ning direktiivi 2004/38/EÜ alusel.
            
         
               3.
            
            
               Hageja väidab kolmandaks, et nõukogu otsus ja nõukogu määrused rikuvad hageja põhiõigusi, mida kaitsevad Euroopa Liidu põhiõiguste harta ja/või Euroopa inimõiguste konventsioon, kaasa arvatud hageja õigust inimväärikusele, õigust heale haldusele, õigust tõhusale õiguskaitsevahendile ja õiglasele kohtulikule arutamisele, õigust süütuse presumptsioonile ja kaitseõigust, õigust sellele, et austataks tema era- ja perekonnaelu ja kodu ning korrespondentsi saladust, ettevõttevabadust ja õigust omandile.